
Projekteerimistingimuste kinnitamine
(Kreenholmi tn 54 territooriumile ajutiste ehitiste ehitamine)
	1. ASJAOLUD JA MENETLUSE KÄIK




03.03.2015. a taotles MAXIMA Eesti OÜ, registrikood 10765896, Peterburi tee 47, Tallinn, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kreenholmi tn 54 territooriumile ajutiste ehitiste ehitamiseks. Ehitiste kasutamise otstarbed ja mõõtmed: plastmasskastide ladu 3,52 m x 7,45 m x 3,65 m (kõrgus) ning paberpressi ladu 2,8 m x 15,33m x 3,24 m (kõrgus).
	2. ÕIGUSLIKUD ALUSED



2.1    Ehitusseaduse § 15 1 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. 
2.2    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Kreenholmi tn 54 territooriumile ajutiste ehitiste ehitamiseks järgnevalt:
	3.1 ÜLDANDMED



	3.1.1  Kinnistusraamatu andmed: ärimaa, katastriüksuse tunnus 51105:003:0185.
3.1.2  Projekteerimistingimuste koostamise aluseks on projekteerimistingimuste 
          03.03.2015. a taotlus nr 2020/1-14, Ehitusseadus, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Kreenholmi tn 54 territooriumile ajutiste ehitiste ehitamine.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Eesti Standard EVS 811:2012 „Hoone ehitusprojekt”.
3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekti koosseisus esitada originaalkooskõlastused ja spetsialistide originaalallkirjad. Digitaalallkirja kasutamisel esitada allkirjastatud digikonteiner CD-plaadil. Lisada iga allkirja kohale kaldkriipsude vahele sõnad /allkirjastatud digitaalselt/. Projekti lisana esitada ka digitaalallkirja kinnitusleht. Kui kooskõlastused on esitatud CD-plaadil, siis esitada sellest informatsioon projekti sisukorras ja kooskõlastuste koondtabelis. 

3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.7 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:250 või 1:100. Asendiplaanil esitada tabel: „Ehitiste eksplikatsioon” ning kinnistu tehnilised näitajad. Asendiplaanil näidata ehitisteasukohad ja mõõtmed, kaugused lähimate piiride ja ehitisteni, välisvõrgud, olemasoleva läbisõidutee laius jne. Määratleda pinnakatted. 
3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud (spetsialisti pitsatiga) geodeetiline krundi alusplaan paberkandjal esitada ehitusprojekti lisana. 

3.3.9 Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.10 Projekteerida Kreenholmi tn 54 territooriumile ajutiste ehitiste ehitamine:
3.3.10.1 Ajutiste ehitiste arv: 2.
3.3.10.2 Lubatud ehitisealune pind: kuni 50 m2.
3.3.10.3 Lubatud maksimaalne kõrgus: kuni 4,0 m.

3.3.10.4 Olemasoleva kaubandushoone ja ajutiste ehitiste arhitektuur ja värvilahendus peavad harmoneeruma teineteisega. 

3.3.11 Ehitiste tehnilised näitajad esitada vastavalt Majandus- ja taristuministri 01.10.2014. a määrusele nr 84 „Ehitise tehniliste andmete loetelu ja pindade arvestamise alused“. Näitajad esitada seletuskirja lisana. 

3.3.12 Esitada iga ehitise kasutamise otstarve ja selle kood. Kasutamise otstarbed ja koodid esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 

3.3.13 Projekti koosseisus esitada lisaks avade täitmise plaan, avatäidete spetsifikatsioon, uute vahelagede ja seinte spetsifikatsioon koos nende lõigetega, siseruumide eksplikatsioon, iga ehitise püstlõige, katuse plaan, värvivaated.

3.3.14 Värvivaated esitada mõõtkavas 1:50. Vaadetel näidata sissepääsude detaillahendused, viited, akende ja uste värvitoonid, välisviimistluse materjalid, värvikoodid, värvikataloogi nimetus, reklaami asukoht jne. Metallosade värvitoonid esitada RAL kataloogi järgi.
3.3.15 Insener-tehnilised osad esitada Eesti Standartidega ettenähtud mahus.
3.3.16 Projekt peab olema kooskõlastatud kinnistu omaniku poolt.

3.3.17 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks. 

3.3.18 Ehitusloa taotlusega esitada ehitusprojekt paberkandjal vähemalt kahes identselt komplekteeritud eksemplaris köidetuna formaadis A4 ning CD plaadil. Pärast seda projekt suunatakse Ida-Eesti Päästekeskusele ja Narva linna peaarhitektile kooskõlastamiseks. Peaarhitekti kooskõlastamise võib saada ainult peale Ida-Eesti Päästekeskuse kooskõlastamise kättesaamist. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
3.3.19 Muud nõuded: vastavalt Eesti Vabariigis kehtivate määruste, standardite ja projekteerimisnormidega ettenähtud nõuetele.

	4.  RAKENDUSSÄTTED




4.1    Käesolevad projekteerimistingimused on kehtivad kuni 10.03.2016. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

